b'\n_START_ARTICLE_\nKickapoo\n_START_SECTION_\nIme\n_START_PARAGRAPH_\nNjihovo ime Kiwigapawa he moves about, standing now here, now there, nagla\xc5\xa1ava skitni\xc4\x8dki prirodu Kickapoo Indijanaca, koji su prelazili preko Mississippija zbog kra\xc4\x91e konja i lova na bizone. Ostali nazivi \xc5\xa1to su im dali drugi Indijanci su: A\'-uyax Tonkawa, zna\xc4\x8di "deer eaters." Higabu, ime kod Omaha i Ponca. I\'-ka-du\', Osage ime. Shake-kah-quah, Indijanci Wichita. Sh\xc3\xadgapo ili Shikapu, Apache ime, o\xc4\x8dita varijanta imena Kickapoo. Sik\'-a-pu, oblik koji se javlja kod Comanche. T\xc3\xa9kapu, Huron Indijanci. Yuntara\'ye-ru\'nu, drugi Huronski naziv, prema lokalitetu ozna\xc4\x8dava "tribe living around the lakes."\n_START_SECTION_\nEtnografija\n_START_PARAGRAPH_\nKickapoo su srodni sa Sac i Foxima. Njihova ljetna sela bila su fiksna od ku\xc4\x87a napravljenih od drvenog kostura prekrivenih korom, nakon \xc5\xbeetve i komunalnog jesenskog lova na bizone odlazili bi u zimske lova\xc4\x8dke kampove sa nastambama od hasura. Kickapoosi su bili agrikulturan i lova\xc4\x8dki narod. Kukuruz, tikve i grah bili su njihovi glavni agrarni proizvodi. U lov na bizone zapadno od Mississippija ,odlazili bi na konjima do kojih su dolazili kra\xc4\x91om. \xe2\x80\x93Sli\xc4\x8dno Shawnee plemenu tako\xc4\x91er su poznavali klansku organizaciju sa patrilinearnim naslje\xc4\x91ivanjem. -Klanovi Eagle (Orao), Bear (Medvjed), Water (Voda), Buffalo (Bizon), Fox (Lisica), i Thunder (Grom), navodi Joseph B. Herring, pripadaju polovicama Oskasa, ili Black, i Kiiskooha, ili White. Ove polovice ujedno su i suparni\xc4\x8dke u religioznim ceremonijama i u igri lacrosse. Mooney navodi klanove Water, Tree, Berry, Thunder, Man, Bear, Elk, Turkey, Bald-eagle, Wolf i Fox._NEWLINE_Svaka Kickapoo banda bila je autonomna sa vlastitim vo\xc4\x91ama, ratnim poglavicama i ratnicima._NEWLINE_Njihova religiozna vjerovanja poznaju Velikog Manitua (stvaraoca), koji stoji na vrhu spiritualne hijerarhije, ni\xc5\xbee polo\xc5\xbeaje zauzimaju manitui raznih stvari i pojava u prirodi. Uz Manitua postoje i \xc4\x8detiri vjetra i veoma zna\xc4\x8dajna pramajka zemlja (grandmother earth). Wisaka, sin Manituov, stvorio je zemlju i sve stvari, ra\xc4\x8dunaju\xc4\x87i i same Kickapoose. Wisaka im je dao i svete zave\xc5\xbeljaje. \xc5\xa0aman je jedna od najzna\xc4\x8dajnijih osoba svake bande, a sposoban je komunicirati sa duhovima, on je u stanju prore\xc4\x87i budu\xc4\x87nost i izlije\xc4\x8diti bolesne._NEWLINE_Institucija Mid\xc3\xa9wiwin tako\xc4\x91er je postojala, nju poznaju Chippewe i druga srodna plemena u podru\xc4\x8dju Velikih jezera. Danas je me\xc4\x91utim kod njih najsvetija ceremonija Kig\xc3\xa4nowini. Pas je kod Kackapoosa posebno obo\xc5\xbeavan, a slu\xc5\xbeio je i kao \xc5\xbertva manituima.\n_START_SECTION_\nPopulacija\n_START_PARAGRAPH_\nPopulacija Kickapoosa iznosila je nekih 3,000 (1759), \xc5\xa1to je Mooneyevo mi\xc5\xa1ljenje. Broj im kasnije iznosi 2,000 (1817.) i 2,200 (1825.). U Kansasu i na Indijanskom Teritoriju (1875.) bilo je 706, bez njih 100 u Meksiku. Godine 1885. u SAD ih je 500 i u Meksiku 200. U ranom 20. stoje\xc4\x87u (1905.) u SAD ih je 432 (247 u Oklahomi i 185 u Kansasu) a u Meksiku se popeo na 400 ili vi\xc5\xa1e._NEWLINE_Broj Kickapoosa koji je 1973. iznosio 891 (prema BIA-ji), narasatao je 1989. na 2,050, a 2000. na 4,200, od toga 1,500 u Kansasu, 2,000 u Oklahomi i 700 u Wisconsinu. U kansasu na Kickapoo Reservation, plemensko sredi\xc5\xa1te je Horton. U Oklahomi \xc5\xbeive organizirani kao Kickapoo Tribe of Oklahoma, i u Teksasu kao Kickapoo Traditional Tribe, sa plemenskim sredi\xc5\xa1tem u Eagle Passu'